Lifjell (fjellområde)

For andre betydninger, se Lifjell.

Lifjell er et fjellområde som ligger i kommunene Hjartdal, Seljord, Midt-Telemark og Notodden i Telemark. 

Lifjell er et populært rekreasjonsområde med sommer- og vinterløyper, inkludert alpinanlegg på Jønnbu. Terrenget er preget av bratte lier, og er til dels fysisk krevende å ferdes i.
 Topografi 
Lifjellplatået dekker et område på ca. 55 000 dekar, og har Røysdalsnuten som høyeste punkt, med sine 1 291 meter. Nordvest for Lifjell ligger Mælefjell. De høyeste områdene på Lifjell ligger i mellomalpin til høyalpin sone, der det er nesten fritt for vegetasjon, med ustabilt jordsmonn og planter som vokser enkeltvis og spredt.

 Stølsdrift 
Det var en del stølsdrift på Lifjell tidligere, men nå er det bare på Gavlesjåstulen det er drift.

 Jernutvinning i Jønnbu 
Tidligere var det utvinning av jern i området som kalles Jønnbu; ordet «jønn» er dialekt for «jern».

 Jønnbu fjellkyrkje 
På slutten av 1960-tallet ble Jønnbu fjellkyrkje innviet.

 Fransk ballongferd i 1870 
Det var på Lifjell, nærmere definert i heia over Geirsandstulen til garden Strand i Seljord oppunder fjelltoppen Astridnatten (4), den franske vannstoffballongen «La Ville d’Orléans» havnet 25. november 1870 etter at den kom ut av kurs etter oppstigning fra Paris, som var omringet under den fransk-tyske krigen.

 Bildegalleri 

Referanser

Litteratur
Ambros Nørstrud: Til topps i Lifjell, ISBN 9788299751100
4."Dei kom i lufti". Ballongen 1870. Halvor Kleppen, Eldhuset 2020, 3802 Bø i Telemark.

Eksterne lenker
 http://www.norstrud.net/ 

Kategori:Fjell i Telemark
Kategori:Fjell i Hjartdal
Kategori:Fjell i Seljord
Kategori:Notoddens geografi
Kategori:Midt-Telemarks geografi